
			JUDEȚUL ALBA
COMUNA SĂSCIORI
CONSILIUL LOCAL
                                                 
                                             HOTĂRÂREA nr. 31/2024
privind rectificarea bugetului de venituri și cheltuieli și a programului anual de investiții al comunei Săsciori pe anul 2024

         Consiliul local al comunei Săsciori, întrunit în ședința publică extraordinară de îndată în data  de 13.03.2024;
	Examinând:
1. proiectul de hotărâre nr. 82/11.03.2024 privind rectificarea bugetului  de venituri si cheltuieli și a programului anual de investiții al comunei Săsciori pe anul 2024 – inițiat de domnul primar Morar Nicolae Florin;
1. referatul de aprobare  nr. 83/11.03.2024 privind  rectificarea bugetului  de venituri si cheltuieli și a programului anual de investiții al comunei Săsciori pe anul 2024, întocmit de domnul Morar Nicolae Florin, primarul comunei Săsciori;
1. raportul de specialitate  nr. 84/11.03.2023  întocmit de Compartimentul de resort din cadrul Primăriei Comunei Săsciori – ispector principal Moga Adriana;
  Ținând cont de:
0.           - Legea nr. 273/2006 privind finanţele publice locale;
0.           - Legea nr. 421/2023 - legea bugetului de  stat pe anul 2024.
             În temeiul art. 129 alin.(4) lit. a), art. 139 alin.(3) lit.a) și art.196 alin.(1) lit.a) din OUG nr.57/2019 - Codul administrativ:

HOTĂRĂȘTE:

Art.1. Se aprobă rectificarea bugetului de venituri și cheltuieli și a programului anual de investiții al comunei Săsciori pe anul 2024, conform anexei parte integrantă a prezentei hotărâri.
           Art.2. Se aprobă utilizarea excedentului din sursa A rezultat la finele anului 2023 ȋn sumă de 825.000 lei, pentru finanţarea secţiunii de dezvoltare, respectiv investiţii programate ȋn anul 2024
           Art.3. Cu ducerea la îndeplinire a prezentei hotărâri se încredinţează domnul Morar Nicolae Florin, primarul comunei Săsciori.
           Art.4. (1) Împotriva prezentei hotărâri persoana care se consideră vătămată într-un drept al său sau într-un interes legitim poate formula plângere prealabilă la Consiliul Local al comunei Săsciori, în termen de 30 de zile de la data comunicării.
             (2) Hotărârea poate fi contestată la secția de contencios administrativ a Tribunalului Alba în termen de 6 luni de la data comunicării răspunsului la plângerea prealabilă depusă, conform Legii nr. 554/2004 a contenciosului administrativ, cu modificările și completările ulterioare.
            Art.5. Prezenta hotărâre se înaintează și comunica: Instituţiei Prefectului judeţului Alba,  Primarului Comunei Săsciori, Direcției generale a finanțelor publice Alba, Trezoreriei Municipiului Sebeș,  Compartimentului financiar-contabil din cadrul Primăriei Săsciori .și se afișază pe siteul www.comunasasciori.ro și la avizierul Primăriei.
                                                Săsciori, 13 martie 2024
       Preşedinte de şedință,                                               Contrasemnează pentru legalitate,
                  Consilier                                                              Secretar general UAT
        Irimie Ancuța Valentina                                                 Groza Ligia Daniela

